Ο **Εμίλ Μπυσόν** (γαλλικά:Émile Buisson)( 19 Αυγούστου 1902- 28 Φεβρουαρίου 1956) ήταν Γάλλος εγκληματίας, υπεύθυνος για περισσότερες από τριάντα δολοφονίες και εκατό ληστείες. Εκτελέστηκε το 1956 με γκιλοτίνα.

Βιογραφία
---------

Ο Εμίλ Μπυσόν είχε μια δύσκολη παιδική ηλικία μεγαλώνοντας με έναν αλκοολικό πατέρα, ο οποίος ήταν φούρναρης .Είχε έναν μεγαλύτερο αδερφό που γεννήθηκε το 1895, και τρεις αδελφές Eugenie, Jeanne και Emma .

Στην ηλικία των δεκαέξι ετών φυλακίστηκε για οπλοκατοχή και συνελήφθη με τον αδελφό του Jean-Baptiste για διάφορα αδικήματα κατά τη διάρκεια των δέκα ετών που ακολούθησαν. Κλήθηκε για στρατιωτική θητεία, και στάλθηκε λόγω του ιστορικού του στο αποικιακό πεζικό στο Μαρόκο.

Όταν επέστρεψε πίσω στην πολιτική ζωή, συνέχισε τις ληστείες με τον αδερφό του. Το 1931, οι αδελφοί Εμίλ Μπυσόν εξορίστηκαν στη Σαγκάη, μια πόλη όπου πέρασαν πέντε χρόνια και εκεί συνάντησαν έναν γκάνγκστερ από το Σικάγο που τους εισήγαγε στις μεθόδους της σύγχρονης ληστείας.

Όταν επέστρεψε στη Γαλλία, ο Εμίλ Μπυσόν επέστρεψε και πάλι στο έγκλημα. Διαπράττοντας μια σειρά από δολοφονίες και ληστείες με πιο γνωστή εκείνη στην Τρουά στις 29 Δεκεμβρίου 1937, στην οποία κατάσχεσε 1,8 εκατομμύρια φράγκα και οδήγησε στη σύλληψή του λίγους μήνες αργότερα, στις 6 Απριλίου 1938, σε ένα ξενοδοχείο στη Λιλ. Παρόλα αυτά κατάφερε να δραπετεύσει.

Στις 24 Φεβρουαρίου 1941, συμμετείχε σε ληστεία, στη διάρκεια της οποίας σκότωσε ένα άτομο.

Την ίδια χρονιά, συνελήφθη με ψεύτικο όνομα και στις 13 Μαΐου 1943, καταδικάστηκε σε ισόβια κάθειρξη για τη ληστεία στην Τρουά. Προσποιήθηκε ότι υπέφερε από σοβαρές ψυχιατρικές διαταραχές και έτσι μεταφέρθηκε σε ψυχιατρικό ίδρυμα, από το οποίο κατάφερε να δραπετεύσει το 1947 με τη βοήθεια του Roger Dekker. 

Συνεχίζοντας την εγκληματική δράση έγινε νούμερο ένα καταζητούμενος και τελικά ο επιθεωρητής Roger Borniche κατάφερε να τον συλλάβει στις 10 Ιουνίου 1950 σε ένα εστιατόριο.

Καταδίκη και θάνατος
--------------------

Μετά από τρία χρόνια δικαστικής έρευνας για την αποσαφήνιση των 36 δολοφονιών και επιθέσεων που αποδίδονταν στην συμμορία του καταδικάστηκε αρχικά σε ισόβια κάθειρξη και έπειτα σε θάνατο.

Αφού ο πρόεδρος René Coty αρνήθηκε να δείξει επιείκεια ,ο Μπυσόν αποκεφαλίστηκε με γκιλοτίνα στις 28 Φεβρουαρίου 1956 στο Παρίσι από τον εκτελεστή Αντρέ Ομπρέχτ.

Παραπομπές
----------

1. ↑  *GeneaStar*. buissonemil.
2. ↑  «Cimetière parisien d’Ivry : 128 guillotinés y sont entrés « la tête entre les jambes »». (Γαλλικά, Αγγλικά) *Le Parisien*. Moët Hennessy Louis Vuitton. 31  Οκτωβρίου 2017.
3. ↑  Bonny, Alexandre. (2009). *Les rois du crime. Le grand banditisme français*. Paris: First éd. σελ. 57. ISBN 978-2-7540-1274-4. 470598717.
4. ↑  Larue, André (1969). *Les flics* (στα Γαλλικά). Fayard. σελ. 62.
5. ↑  Martineau, François. *Fripons, gueux et loubards: Une histoire de la délinquance en France, de 1750 à nos jours* (στα Γαλλικά). JC Lattès. σελ. 296.
6. ↑  Chenevier, Charles (1962). *De La Combe Aux Fees A Lurs: Souvenirs Et Revelations*. Flammarion. σελ. 144.
7. ↑  Moretti, Carlo. (1980). *Face au crime*. Lausanne: Payot. ISBN 2-601-00276-X. 21741034.
8. ↑  Bauer, Alain (2012). *Une histoire criminelle de la France*. Paris: O. Jacob. σελ. 152. ISBN 978-2-7381-2809-6. 800548838.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 62340001
* ISNI: 0000 0000 1041 2210
* GND: 118517333
* BNF: cb11936997m (data)

 |

 |